**KONKURSO SĄLYGOS**

# BENDROSIOS NUOSTATOS

* 1. **Lietuvos ir Vokietijos UAB „HI-STEEL“** (toliau vadinama – Pirkėjas) vykdo pirkimą, įgyvendindama projektą **„Alternatyvaus kuro diegimas“** (Nr. **02-062-K-0017**), bendrai finansuojamą Europos Sąjungos fondų ir Lietuvos Respublikos lėšomis.
	2. Pirkimas vykdomas vadovaujantis Sutarties dėl Europos Sąjungos veikimo principais – laisvo prekių judėjimo, įsisteigimo laisvės, laisvės teikti paslaugas, lygiateisiškumo, nediskriminavimo bei vienodo požiūrio, skaidrumo, proporcingumo ir abipusio pripažinimo principais, **Projektų finansavimo ir administravimo taisyklėmis, patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237** „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, (įskaitant, bet neapsiribojant 7 priedu „Pirkimų taisyklės“) (toliau – Taisyklės), Lietuvos Respublikos civiliniu kodeksu (toliau – Civilinis kodeksas), kitais teisės aktais bei šiomis konkursosąlygomis (toliau – konkurso sąlygos).

# PIRKIMO OBJEKTAS

* 1. Pirkimo objektas – **elektrinis krautuvas (1 vienetas)***,* kurių kiekiai (apimtis) ir savybės nustatytos pateiktoje techninėje specifikacijoje.
	2. Jei techninėje specifikacijoje, apibūdinant pirkimo objektą, nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė, gamyba ar standartas, laikytina, kad priimtini ir savo savybėmis lygiaverčiai objektai.
	3. Pirkimo objektas į pirkimo objekto dalis neskaidomas*.*
	4. Prekių pristatymo vieta – **Jonavos g. 68A, LT-44191 Kaunas**.

# REIKALAVIMAI DALYVIŲ KVALIFIKACIJAI

* 1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus.
		1. Tiekėjų kvalifikacijos reikalavimai ir jų įrodymo dokumentai:

| **Eil.** **Nr.** | **Kvalifikacijos reikalavimai** | **Reikalavimai ūkio subjekto grupei ir ar subtiekėjams** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1 | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė arba vykdo bent 1 (vieną) **panašių prekių[[1]](#footnote-1)** tiekimo sutartį, kurios vertė **ne mažesnė kaip 0,5** pasiūlymo vertės be PVM. | Jeigu pasiūlymą teikia ūkio subjektų grupė arba tiekėjas pasitelkia subtiekėjus – reikalavimą turi atitikti visi ūkio subjektų grupės nariai arba tiekėjas su subtiekėjais kartu (ūkio subjektų grupės narių arba tiekėjo ir subtiekėjų turima patirtis sumuojama), atsižvelgiant į jų prisiimamus įsipareigojimus | Sutarties (-čių) sąrašas, nurodant užsakovą, objektą, vertę, sudarymo ir (arba) įvykdymo datas, kontaktinį asmenį.  |

* 1. **Dokumentų, patvirtinančių atitiktį nustatytiems kvalifikacijos reikalavimus, bus prašoma tik iš galimo laimėtojo. Tiekėjas pasiūlymo formoje patvirtina, kad jis atitinka nurodytus kvalifikacijos reikalavimus**.
	2. Tiekėjas gali remtis tik tokiais kitų ūkio subjektų (pvz. subtiekėjų) pajėgumais, siekdamas įrodyti savo atitikima kvalifikacijos reikalavimais, kuriais jis realiai galės disponuoti pirkimo sutarties vykdymo metu. Tiekėjas turi pareigą Pirkėjui pasiūlyme užtikrinti, kad per visą pirkimo sutarties vykdymo laikotarpį ūkio subjekto, kurio pajėgumais buvo pasiremta, ištekliai tiekėjui bus prieinami. Tikrindamas, ar tiekėjui bus prieinami kitų ūkio subjektų, kurių pajėgumais jis remiasi, kad atitiktų kvalifikacijos reikalavimus, turimi ištekliai, Pirkėjas iš tiekėjo priima bet kokias tai patvirtinančias priemones.
	3. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama oficiali tiekėjo deklaracija arba lygiavertis dokumentas.

# REIKALAVIMAI PASIŪLYMŲ PATEIKIMUI

* 1. Tiekėjo pasiūlymas bei kita korespondencija pateikiama lietuvių kalba.
	2. Pasiūlymas teikiamas elektroniniame laiške adresu: g.vaiciuliene@histeel.lt .**Pasiūlymą sudaro:**
		1. **užpildyta pasiūlymo forma, parengta pagal šių pirkimo konkurso sąlygų 2 priedą, bei pasiūlymo formoje nurodyti dokumentai;**
		2. **jungtinės veiklos sutarties kopija, jei pasiūlymą teikia ūkio subjektų grupė.**
	3. Tiekėjas gali pateikti tik vieną pasiūlymą (jeigu pirkimas skaidomas į dalis – po vieną kiekvienai daliai) – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	4. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	5. Pasiūlymo pateikimo terminas nurodytas skelbime apie pirkimą, kuris paskelbtas interneto svetainėje esinvesticijos.lt.
	6. Pasiūlymo kaina pateikiama eurais su ir be PVM. Į kainą turi būti įskaityti visi mokesčiai ir visos tiekėjo išlaidos.
	7. Pasiūlymo kaina vertinama eurais be PVM.
	8. Pasiūlymas turi galioti **ne trumpiau nei 90 dienų** nuo pasiūlymo pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti ar patikslinti pirkimo sąlygas, jeigu prašymas gautas **ne vėliau kaip prieš 3 darbo dienas** iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos.
	2. Nesibaigus pasiūlymų pateikimo, bet **ne vėliau kaip likus 2 darbo dienoms** iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime keičiama esminė pasiūlymams parengti būtina informacija, taip pat kai tiekėjui (-ams) teikiami su pirkimu susiję paaiškinimai ir (ar) keičiami ir (ar) tikslinami kvalifikacijos reikalavimai, Pirkėjas interneto svetainėje esinvesticijos.lt paskelbia pakeistą kvietimą dalyvauti pirkime, iš naujo nustatydamas ne trumpesnį kaip 5 darbo dienų terminą pasiūlymams pateikti.

# DERYBŲ REIKALAVIMAI

* 1. Šio Pirkimo metu gali būti vykdomos Derybos.
	2. Derybos yra vykdomos su visais tiekėjais, kurie atitinka nustatytus minimalius kvalifikacijos reikalavimus ir pasiūlymų pateikimo reikalavimus. Su kiekvienu tiekėju susitinkama atskirai. Derybų metu visiems tiekėjams pateikiama ta pati (vienoda) informacija. Derybų rezultatai įforminami protokolu, kuris rengiamas kiekvienam tiekėjui atskirai.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus.
	4. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų, išskyrus esminių sutarties sąlygų pagerinimą Pirkėjo naudai.
	5. Galutiniu pasiūlymu laikomas galutinių derybų rezultatas, užfiksuoto derybų protokole.
	6. Jei tiekėjas neatvyksta į derybas, jo galutiniu pasiūlymu laikomas jo pirminis pasiūlymas.
	7. Tiekėjų galutiniai pasiūlymai vertinami pagal nurodytus vertinimo kriterijus.

# PASIŪLYMŲ NAGRINĖJIMAS IR VERTINIMAS

* 1. Pirkėjas vertina, ar tiekėjų pasiūlymai (jei buvo vykdomos derybos – galutiniai pasiūlymai) atitinka konkurso sąlygose nustatytus reikalavimus.
	2. Jei tiekėjas pateikė netikslius, neišsamius ar klaidingus dokumentus ar duomenis apie atitiktį konkurso sąlygose nustatytiems reikalavimams arba šių dokumentų ar duomenų trūksta, Pirkėjas gali prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jo nustatytą terminą.
	3. Pirkėjas turi teisę reikalauti, kad tiekėjas pagrįstų pasiūlyme nurodytą kainą ar jos sudedamąsias dalis, jeigu jos atrodo neįprastai mažos, nurodydama konkrečius dokumentus ir duomenis, kuriuos tiekėjas turi pateikti.
	4. Pirkėjas iš galimo laimėtojo prašo pateikti dokumentus, kurie įrodytų atitiktį pirkimo dokumentuose nustatytiems kvalifikacijos reikalavimams.
	5. Konkurso sąlygų 7.6 p. nustatytais atvejais pasiūlymas atmetamas. Apie pasiūlymo atmetimą tiekėjas informuojamas iki pirkimo sutarties sudarymo.
	6. Pasiūlymas atmetamas, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		4. buvo pasiūlyta neįprastai maža kaina ir tiekėjas, Pirkėjo prašymu, nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
	7. Neatmesti pasiūlymai vertinami ekonominio naudingumo būdu pagal **mažiausios kainos** kriterijų.
	8. Kai kelių tiekėjų pasiūlymų ekonominis naudingumas yra vienodas, laimėtoju skelbiamas tiekėjas, kurio pasiūlyta kaina yra mažiausia, o, jeigu kainos vienodos, - kurio pasiūlymas pateiktas anksčiausiai.
	9. Pirkimo sutartis sudaroma raštu su laimėjusį pasiūlymą pateikusiu tiekėju. Sudarant pirkimo sutartį negali būti keičiama laimėjusio tiekėjo galutinio pasiūlymo kaina ir sąlygos, taip pat kvietime dalyvauti pirkime nustatytos sąlygos.
	10. Jeigu tiekėjas, kurio pasiūlymas pripažintas laimėjusiu iki nurodyto laiko nesudaro pirkimo sutarties, Pirkėjas siūlo sudaryti pirkimo sutartį kitam Pirkime dalyvavusiam tiekėjui, kurio pasiūlymas yra ekonomiškai naudingiausias.
	11. Pirkėjas, nedelsiant po pirkimo sutarties sudarymo, informuoja raštu visus pasiūlymus pateikusius tiekėjus apie laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio pavadinimą.
1. **PIRKIMO SUTARTIES SĄLYGOS**
	1. Prekių pateikimo terminai, atsiskaitymo sąlygos:
		1. Prekių pateikimo terminas: **per 3 mėnesius nuo sutarties pasirašymo dienos**. Per nustatytą terminą tiekėjui nespėjus pristatyti prekių, prekių pateikimo terminas gali būti pratęstas **ne ilgiau kaip papildomam 1 mėnesiui**.
		2. Atsiskaitymo sąlygos:
			1. išankstinis mokėjimas: **10 proc**. nuo sutarties sumos su PVM per 30 kalendorinių dienų nuo sutarties pasirašymo dienos.
			2. galutinis mokėjimas: **90 proc.** nuo sutarties sumos su PVM per 30 kalendorinių dienų po galutinio priėmimo-perdavimo akto pasirašymo dienos, bet ne vėliau kaip negu 60 kalendorinių dienų nuo prekių gavimo dienos.
		3. Tiekėjui laiku ir (arba) tinkamai neįvykdžius sutarties be pagrįstų ir nuo Tiekėjo nepriklausančių aplinkybių, Pirkėjas skaičiuoja 0,02 % dydžio delspinigius nuo neįvykdytos Pirkimo sutarties vertės tol, kol bus įvykdyti visi įsipareigojimai, tačiau neviršijant 5 proc. Sutarties vertės.
		4. Be pateisinamų priežasčių per Sutartyje nustatytą terminą Pirkėjui nesumokėjus už tinkamai atliktą ir priimtą Pirkimo objektą, Tiekėjas gali pareikalauti mokėti 0,02 proc. dydžio delspinigius nuo vėluojamos sumokėti sumos už kiekvieną uždelstą dieną, kol bus įvykdyti visi įsipareigojimai, tačiau neviršijant 5 proc. Sutarties vertės.
	2. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu.
	3. Pirkimo sutartis gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju ir pakeitimu iš esmės nepakeičiamas pirkimo sutarties pobūdis. Kiti Pirkimo sutarties pakeitimai gali būti atliekami tik Taisyklėse nurodytais atvejais.

# PRIEDAI

Priedas Nr. 1. Techninė specifikacija.

Priedas Nr. 2. Pasiūlymo forma.

**Priedas Nr. 1. Techninė specifikacija.**

**Elektrinis šakinis krautuvas**

|  |  |  |
| --- | --- | --- |
| **Eil. Nr.** | **Techninio reikalavimo pavadinimas** | **Reikalaujama reikšmė** |
|  | Šakinis krautuvas | 4 ratų |
|  | Keliamoji galia | Ne mažiau 4500 kg, prie 600 mm svorio centro |
|  | Maksimalus kėlimo aukštis | Ne mažiau nei 4600 mm  |
|  | Likutinė keliamoji galia 4600 mm aukštyje | Ne mažiau nei 4250 kg kai svorio centras 600 mm |
|  | Laisvas kėlimas | Ne mažiau nei 1400 mm |
|  | Stiebo tipas | Triplex (trijų dalių) |
|  | Krautuvo aukštis | Ne daugiau nei 2500 mm |
|  | Krautuvo ilgis iki šakių | Ne daugiau nei 2800 mm |
|  | Bendras plotis | Ne daugiau nei 1500 mm |
|  | Šakės  | 1600 x 100 x 35 mm |
|  | Apsisukimo spindulys, Wa | Ne didesnis nei 2300 mm |
|  | Darbinis plotis  | Ne didesnis nei 4250 mm |
|  | Maksimalus važiavimo greitis  | Ne mažiau nei 20 km/h |
|  | Integruotas šoninis šakių poslinkis ir pozicionavimas | Turi būti |
|  | Kabina  | Uždaro tipo su šildytuvu, langų apiputimu, stiklų apiplovimu ir valytuvais |
|  | Atbulinio vaizdo veidrodėlis       | Panoraminis  |
|  | Padangos   | Elastinės |
|  | Vairas | Su sukimo rankenėle |
|  | Automatinis stovėjimo stabdis | Turi būti |
|  | Mėlynos spalvos galinis žibintas | Turi būti |
|  | Darbinės lempos | Dvi priekyje, viena gale, šviesos diodų |
|  | Du atskirai veikiantys važiavimo varikliai | Turi būti |
|  | Stiebo pavertimo cilindrai sumontuoti viršuje | Turi būti |
|  | Šoninio baterijos keitimo durelės | Turi būti |
|  | Baterijos dydis ir kiekis | Ne mažiau nei 775Ah 80V, 2 vnt. |
|  | Baterijos įkroviklis | Įkrovimas ne ilgiau nei per 8 val. |
|  | Baterijos likutis, indikuojamas darbo valandomis ir minutėmis informaciniame ekraniuke | Turi būti |
|  | Šakių posvyrio kampo ir ratų padėties indikacija informaciniame ekraniuke | Turi būti |
|  | Integruotos svarstyklės | Turi būti |
|  | Darbo saugumo reikalavimai | Įranga turi atitikti CE normas ir reikalavimus |

**Priedas Nr. 2. Pasiūlymo forma.**

**PASIŪLYMAS**

**DĖL elektriniO krautuvO**

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkursoskelbime, paskelbtame *svetainėje* [*www.esinvesticijos.lt*](http://www.esinvesticijos.lt) 2024-07-02

2) konkursosąlygose;

3) pirkimo dokumentų prieduose.

Mes siūlome šias *prekes*:

| **Eil. Nr.** | **Prekių/paslaugų/darbų pavadinimas** | **Kiekis** | **Mato vnt.** | **Mato vieneto kaina Eur be PVM** | **Kaina EUR be PVM***(4x5)* |
| --- | --- | --- | --- | --- | --- |
| *1* | *2* | *3* | *4* | *5* | *6* |
| 1. | [pildo Pirkėjas] | [pildo Pirkėjas] | [pildo Pirkėjas] |  |  |
| ... |  |  |  |  |  |
|  | **Pasiūlymo kaina EUR be PVM (6 stulpelio reikšmių suma)** |  |
|  | **PVM** *(pildoma, jei taikoma)\** |  |
|  | **Pasiūlymo kaina EUR su PVM** |  |

Pasiūlymo kaina Eur su PVM žodžiais:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\*Jei „PVM“ laukas nepildomas, nurodykite priežastis, dėl kurių PVM nemokamas: \_\_\_\_\_\_\_\_\_\_\_\_\_\_

Siūlomos prekėsvisiškai atitinka pirkimo dokumentuose nurodytus reikalavimus ir jų savybės tokios:

|  |  |  |  |
| --- | --- | --- | --- |
| **Eil. Nr.** | **Techninio reikalavimo pavadinimas** | **Reikalaujama reikšmė** | **Siūloma konkreti reikšmė** |
|  | Šakinis krautuvas | 4 ratų |  |
|  | Keliamoji galia | Ne mažiau 4500 kg, prie 600 mm svorio centro |  |
|  | Maksimalus kėlimo aukštis | Ne mažiau nei 4600 mm  |  |
|  | Likutinė keliamoji galia 4600 mm aukštyje | Ne mažiau nei 4250 kg kai svorio centras 600 mm |  |
|  | Laisvas kėlimas | Ne mažiau nei 1400 mm |  |
|  | Stiebo tipas | Triplex (trijų dalių) |  |
|  | Krautuvo aukštis | Ne daugiau nei 2500 mm |  |
|  | Krautuvo ilgis iki šakių | Ne daugiau nei 2800 mm |  |
|  | Bendras plotis | Ne daugiau nei 1500 mm |  |
|  | Šakės  | 1600 x 100 x 35 mm |  |
|  | Apsisukimo spindulys, Wa | Ne didesnis nei 2300 mm |  |
|  | Darbinis plotis  | Ne didesnis nei 4250 mm |  |
|  | Maksimalus važiavimo greitis  | Ne mažiau nei 20 km/h |  |
|  | Integruotas šoninis šakių poslinkis ir pozicionavimas | Turi būti |  |
|  | Kabina  | Uždaro tipo su šildytuvu, langų apiputimu, stiklų apiplovimu ir valytuvais |  |
|  | Atbulinio vaizdo veidrodėlis       | Panoraminis  |  |
|  | Padangos   | Elastinės |  |
|  | Vairas | Su sukimo rankenėle |  |
|  | Automatinis stovėjimo stabdis | Turi būti |  |
|  | Mėlynos spalvos galinis žibintas | Turi būti |  |
|  | Darbinės lempos | Dvi priekyje, viena gale, šviesos diodų |  |
|  | Du atskirai veikiantys važiavimo varikliai | Turi būti |  |
|  | Stiebo pavertimo cilindrai sumontuoti viršuje | Turi būti |  |
|  | Šoninio baterijos keitimo durelės | Turi būti |  |
|  | Baterijos dydis ir kiekis | Ne mažiau nei 775Ah 80V, 2 vnt. |  |
|  | Baterijos įkroviklis | Įkrovimas ne ilgiau nei per 8 val. |  |
|  | Baterijos likutis, indikuojamas darbo valandomis ir minutėmis informaciniame ekraniuke | Turi būti |  |
|  | Šakių posvyrio kampo ir ratų padėties indikacija informaciniame ekraniuke | Turi būti |  |
|  | Integruotos svarstyklės | Turi būti |  |
|  | Darbo saugumo reikalavimai | Įranga turi atitikti CE normas ir reikalavimus |  |

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

|  |
| --- |
|  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa pasiūlyme pateikta informacija yra teisinga ir kad nebuvo nuslėpta jokios informacijos, kurią buvo prašoma pateikti konkurso dalyvius.

Aš patvirtinu, kad atitinku pirkimo sąlygose nustatytus kvalifikacijos reikalavimus.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

1. Panašiomis prekėmis laikomos prekės, kurios priklauso tai pačiai prekių grupei (sutampa pirmi 3 kodo skaitmenys) pagal Bendrąjį Viešųjų Pirkimų Žodyną: < https://viesujupirkimu.lt/bvpz-klasifikatorius/>. [↑](#footnote-ref-1)